ढाणी गुजरवास के सरपंच ने मुख्य रास्ते पर किया कब्जा
ढाणीगुजरवास निवासी राजबीर सिंह ने सीएम विंडो में शिकायत दर्ज करवा ढाणी के मुख्य रास्ते पर किए गए कब्जे को हटवा कर रास्ता साफ करवाने की मांग की है। शिकायतकर्ता का आरोप है कि ग्राम ढाणी गुजरवास के सरपंच रामकिशन ने रास्ते पर 7-8 फीट अवैध कब्जा कर पक्का निर्माण करवा लिया है। यह रास्ता ढाणी गुजरवास को मंडी अटेली आसपास के कई गांवों से जोड़ता है। इसलिए इस रास्ते पर दिन भर छोटे-बड़े वाहनों का आवागमन रहता है।
राजबीर सिंह ने सीएम विंडो में दी शिकायत में बताया कि ढाणी के सूबेसिंह की शिकायत पर बीते दिनों इस मुख्य रास्ते की तहसीलदार अटेली के आदेश पर रिटायर्ड कानूनगो रघुवीर सिंह ने ग्रामीणों, सरपंच एवं सरपंच के परिजनों की मौजूदगी में पैमाइश की थी। जिसमें रास्ते पर 7-8 फीट कब्जा पाया गया था। जिसका कानूनगो ने अपनी रिपोर्ट में स्पष्ट जिक्र किया है। इसके बावजूद सरपंच ने सूबेसिंह को विश्वास में लेकर उक्त अवैध कब्जे को स्वयं हटाने की बात कही थी। जिसपर उन्होंने अपनी शिकायत वापस ले ली, लेकिन इसके बाद सरपंच ने दिखावे के तौर पर मामूली जगह खाली कर अपने कार्य से इतिश्री कर ली। ऐसे में ग्रामीणों ने दोबारा सरपंच के खिलाफ कार्रवाई करवाने का निर्णय लिया है। इसी के तहत सीएम विंडो में शिकायत कर मुख्यमंत्री से रास्ते की दोबारा पैमाइश करवाकर अतिक्रमण हटवाने की मांग की है। साथ ही अपने पद का दुरुपयोग करने वाले सरपंच को पद से हटाने की भी मांग की है।
ग्रामीणों ने सीएम विंडो में दर्ज करवाई शिकायत
hin_Deva hin_Deva hin_Deva hin_Deva